Tarde para la ira

Tarde para la ira () 2016an Raúl Arévalo espainiar aktore, zuzendari eta gidoilariak zuzendutako eta idatzitako thriller filma da. Zuzendari moduan egin duen film bakarra da, eta 2016ko Goya Sarietan 4 sari irabazi zituen; horien artean Film Onenaren Goya Saria.

 Sinopsia 

2007ko abuztuan, Madrilen, Curro atxilotzen dute bitxi-denda baten lapurretan parte hartzeagatik. Zortzi urte pasa ondoren, Curro kartzelatik ateratzeko prest dago eta lehen zuen bizitzara bueltatzeko asmoa du, bere neska-lagun Anerekin eta haien semearekin.

Beste alde batetik, José auzo horren inguruan ibiltzen den gizon bakartia eta misteriotsua da. Bere bizitza Anaren bizitzarekin nahasten da, txateatu egiten dute eta oheratu egiten dira. Curro kartzelatik ateratzen denean, gauzak lehen bezalakoak ez direla konturatzen da. Ana oso nahastuta dago, eta Josék asmo ezkutuak ditu bikote horrekin. Izan ere, duela zortzi urte gertatutako lapurreta horretan, Joséren neska-laguna hil zuten eta bere aita koman utzi zuten borroka bortitz baten ondorioz.

Beraz, Josék eta Currok hiru eguneko bidai bati hasiera emango diote, mendekua eta amorruz betetako bidai bati. Currok badaki nortzuk izan ziren Joséren bizitza zapuztu zuten pertsonak, berarekin lapurretan parte hartu zutelako.

 Aktoreak 

 Antonio de la Torre: José
 Luis Callejo: Curro
 Ruth Díaz: Ana
 Alicia Rubio: Carmen
 Font García: Julio
 Manolo Solo: Santi
 Raúl Jiménez: Juanjo

 Errodajea 
Pelikula honen errodajeak sei aste iraun zuen, 2015eko uztailean hasita. Raúl Arévalo zuzendariak, bere lan-taldearekin batera, Ruleta Media produktorarekin harremanetan jarri zen, lau urte baino gehiagoz finantziazioa bilatu ondoren. Produkzioak 1,2 milioi euroko kostua izan zuen, eta RTVE-n babesa jaso zuten. Filma Madrilen eta Segovian grabatu zen.

 Estreinaldia eta kritika 
Tarde para la ira 2016ko Veneziako Mostran estreinatu zen lehen aldiz, konkretuki irailaren 2an, Orizzonti sekzioaren barruan. Honez gain, Torontoko Nazioarteko Zinemaldian proiektatua izateko hautatu zuten, Descubrimiento sekzioaren barruan. Pelikulak, gehienbat kritika positiboak jaso zituen, publikoaren aldetik eta baita zine kritikoen aldetik. Adibidez, Variety aldizkarian lan egiten duen Jessica Kiangen hitzetan, “Arévalok bere lehen pelikularen kontrola hartzen du, hasiberri baten intseguritateak ezkutatzen dituen esku batekin”. Beste alde batetik, El Periódico egunkarian idazten duen Quim Casas kazetariak esaten duenez, “Arévalok asko ikasi du bera zuzendu duten zuzendarietaz. Erritmo egokia duen pelikula bikaina da”.

 Sariak 
+Goya SariakKategoriaHautagaiakEmaitzaFilm OnenaIrabazleaZuzendari Berri OnenaRaúl ArévaloIrabazleaAktore Nagusi OnenaAntonio de la TorreHautagaiaAktore Nagusi OnenaLuis CallejoHautagaiaAktore Sekundario OnenaManolo SoloIrabazleaAktore Berri OnenaRaúl JiménezHautagaiaAktoresa Berri OnenaRuth DíazHautagaiaGidoi Original OnenaRaúl Arévalo
David PulidoIrabazleakMuntai OnenaAngel Fernández ZoidoHautagaiaArgazki zuzendaritza OnenaArnau Valls ColomerHautagaiaJantzien Diseinu OnenaCristina Rodríguez
Alberto ValcárcelHautagaiak
+Feroz SariakKategoriaHautagaiakEmaitzaFilm Dramatiko OnenaIrabazleaZuzendaritza OnenaRaúl ArévaloIrabazleaFilm Bateko
Aktore Nagusi OnenaAntonio de la TorreHautagaiaFilm Bateko
Aktore Sekundario OnenaManolo SoloIrabazleaFilm Bateko
Aktore Sekundario OnenaLuis CallejoHautagaiaFilm Bateko
Aktoresa Sekundaria OnenaRuth DíazIrabazleaGidoi OnenaRaúl Arévalo
David PulidoIrabazleakKartel OnenaHautagaia

 Erreferentziak 

Kategoria:Espainiako filmak
Kategoria:Drama filmak
Kategoria:Madrilen girotutako filmak
Kategoria:Film onenaren Goya Sariaren irabazleak